open-index/open-wikipedia-markdown huggingface dataset:
Tibor Szervét

**Tibor Szervét** [servEt], laŭ hungarlingve kutima nomordo **Szervét Tibor** estas hungara aktoro, reĝisoro.

Tibor Szervét http://www.imdb.com/name/nm0844027/ naskiĝis la  en Cegléd.

## Biografio 
Tibor Szervét frekventis gimnazion en Budapeŝto, poste li akiris juran diplomon en 1982 en Scienca Universitato Loránd Eötvös. Tamen li interesiĝis pri la teatra vivo, tial li akiris plian diplomon en Teatra kaj Filma Altlernejo en 1988. Liaj ĉefaj instruistoj estis Imre Kerényi, Péter Huszti kaj József Ruszt. Post la aktordiplomo li aliĝis al trupo de Nacia Teatro (Szeged), sed en la sekva jaro li estis fondinta membro de nova teatro. Inter 1991 kaj 1994 li apartenis al Nacia Teatro (Miskolc), inter 1994-1997 al la Gaja Teatro. Liaj sekvaj teatraj stacioj estis:
* Teatro Radnóti (1997–2014)
* Teatro Thália (Budapeŝto) (2014–).
Li ricevis premiojn inter 1992-2016. Li vivas kune kun virino, filo naskiĝis en 1994, ekde 2020 kun Angéla Stefanovics.

## Elektitaj teatraj roloj 
* William Shakespeare:
** Reĝo Lear - Edmund (1989 en Szeged)
** Romeo kaj Julieta - Mercutio (1990)
** Otelo - Jago (1991 en Miskolc)
** Hamleto - titolrolo (1994 en Miskolc)
** Rikardo la 3-a - Buckingham (2002)
* Imre Madách: La tragedio de l' homo - faraono, Sergiolus, Luther, eskimo (1990)
* Anton Ĉeĥov: Tri fratinoj - Verŝinin (2002 en Teatro Radnóti)
* Edmond Rostand: Cyrano de Bergerac - titolrolo (1992 en Miskolc, 1995 en Gaja Teatro)
* Friedrich Schiller: Maria Stuart - Leicester (1993 en Miskolc)

## Elektitaj filmaj roloj 
* *Salome* (1990) - Herodes
* *A nyugalom* (2006) - kuracisto
* *Tökéletes gyilkos* (2017)

## Elektitaj reĝisoraĵoj 
* Andor Gábor: *Egy kabaré… avagy…* (1994, 1995 en Miskolc)
* Ernő Szép: *Vőlegény* (2008 en Miskolc)

## Fontoj 
* http://port.hu/adatlap/szemely/szervet-tibor/person-18553
* hungarlingva biografio
* oficiala paĝo 
* hungarlingva biografio kun foto
* hungarlingva biografio kun foto

Kategorio:Hungaraj aktoroj
Kategorio:Hungaraj reĝisoroj
Monto Likabeto

**Monto Likabeto** () aŭ **Lykavittos** estas monteto de Atiko apartenanta al montaro Penteliko ĉe Ateno.

Formita dum Kretaceo, ĝi konsistas el kalkoŝtono. Ĝi kulminas je 277 metroj kaj konsistigas la plej altan pinton de urbo Ateno: la panoramo kiun ĝi ofertas al la urbo igas ĝin populara turisma celo. Funikularo, inaŭgurita en 1965, ebligas atingi la supron sur kiu troviĝas Kapelo Sankta Georgo (Hagios Georgios), konstruita en la 19-a jarcento.

## Etimologio 
La etimologio de ĝia nomo ne estas certa. Oni pensis, ekzemple, ke tiu alteco estis rifuĝejo por lupoj () aŭ ke ĝi surhavus sanktejon dediĉitan al Liko, filo de Pandiono (). Ŝajne oni trovu klarigon en la ekzisto de malnovgreka termino *lukabas*, kies signifo estas: «&nbsp;jaro&nbsp;». Ja, oni scias ke en suda Germanio kaj en Svislando, oni nomas *"Jahresberg"* montojn sur kies supro sunapero indikas komencon de printempo, kaj do de la jaro, en la malnova Julia kalendaro (germane, *Jahr* signifas «&nbsp;jaro&nbsp;»). Eble Monto Likabeto, vidita de iu loko havis similan funkcion, sed tio aperas sur neniu malnova dokumento.

## Instalaĵoj 
La Funikularo de Likabeto (greke Τελεφερίκ Λυκαβηττού) estis konstruita en la 1960-aj jaroj de la Nacia Organizo de la Turismo (EOT, greke Εθνικός Οργανισμός Τουρισμού) kaj estis inaŭgurita la 18-an de aprilo 1965. La finaj stacioj situas sur Strato Aristippou, en Kolonaki, kaj ĉe la Kapelo de Sankta Georgo, proksime al la supro de la monteto. Inter la finaj stacioj, la linio estas tute en tunelo.

eta|centra|upright=2.5|Panoramo de Ateno elde Monto Likabeto

## Bildgalerio 

File:Blick vom Lykavittos auf Athen - View from Lykavittos Hill over Athens.jpg|Vido el Monteto Likabeto al Ateno
File:Athens Francis Bedford 1862.jpg|vido el la Akropolo de Francis Bedford, 1862
File:Chapel of Saint George.jpg|Kapelo Sankta Georgo sur la supro
File:Attica 06-13 Athens 46 View from Lycabettus.jpg|Teatro de Likabeto
File:Athens view2007.jpg|Vido de Ateno
File:Attica 06-13 Athens 48 Lycabettus railway car.jpg|Funikularo de Likabeto

## Referencoj 
## Eksteraj ligiloj 
* Lycabettus Hill (, )

## Tradukfonto 
Kategorio:Geografio de Ateno
Likabeto
András Szigeti

**SZIGETI András** [sigeti andrAŝ] (naskiĝis la  en Lieĝo, Belgio; mortis la  en Nyíregyháza, Hungario) estis hungara aktoro. Lia origina familia nomo estis *Schwetz* [ŝvec].

## Biografio 
András Szigeti akiris diplomon en Teatra kaj Filma Altlernejo en 1964. Post la reĝisora diplomo li aliĝis al trupo de Teatro de Kecskemét, poste en la teatra jaro de 1967 al Teatro Jókai (Békéscsaba). Sekvis diversaj teatroj, baldaŭ li ludis en Budapeŝto en Teatro Radnóti ekde 1975. Li estis fondinta membro de Teatro de Nyíregyháza en 1981. Tiu teatro estis lia lasta, li estis nomumita "eterne membro de la teatro". Li ricevis premiojn en 1985 kaj 1990.

## Elektitaj teatraj roloj 
* William Shakespeare:
** Romeo kaj Julieta - Montague
** Hamleto - Polonius
** *Epifanio: aŭ kiel vi volas* - Nemes Böffen Tóbiás
** La gajaj edzinoj de Windsor - Sir Hugo Evan
* Molière: La Avarulo - Anzelm
* Anton Ĉeĥov: Tri fratinoj - Ĉebutikin

## Elektitaj kinaj filmaj roloj 
* *Asszony a telepen* (1962)
* Lumaj ventoj (1968)
* *Az erőd* (1978)
* *Anna* (1981)

## Elektitaj televiziaj filmaj roloj 
* *Othello Gyulaházán* (1966)
* *Az utolsó tánctanár* (1975)
* *A varázsló álma* (1984)
* *Temetés* (1998)

## Fontoj 
* hungarlingva biografio
* http://port.hu/adatlap/szemely/szigeti-andras/person-11865
* hungarlingva biografio kun foto 
* [hungarlingva biografio](http://dictionnaire.sensagent.leparisien.fr/Szigeti%20Andr%C3%A1s%20(sz%C3%ADn%C3%A9sz)/hu-hu/)

Kategorio:Hungaraj aktoroj
János Szikora

**János Szikora** [jAnoŝ sikora], laŭ hungarlingve kutima nomordo **Szikora János** estas hungara reĝisoro, teatrestro.

János Szikora http://www.imdb.com/name/nm0844066/ naskiĝis la  en Budapeŝto.
 
## Biografio 
János Szikora frekventis gimnazion en sia naskiĝurbo, poste li akiris juran diplomon en Scienca Universitato Loránd Eötvös en 1975. Dum la studentaj jaroj li aranĝis amatoran teatron, tial post la diplomo li akiris reĝisoran diplomon en Teatra kaj Filma Altlernejo en 1979. Lia ĉefinstruisto estis András Békés. Post siaj studoj li debutis kiel reĝisoro en Nacia Teatro (Pécs). Inter 1980 kaj 1982 li apartenis al Teatro Kisfaludy, poste al Nacia Teatro (Miskolc), fine li estis teatrestro de Teatro Gárdonyi Géza du tetrajn jarojn. Liaj sekvaj signifaj teatraj stacioj estis:
* Gaja Teatro (reĝisoro, 1986–1993)
* Nacia Teatro (Szeged) (arta gvidanto, 1996–1999)
* Teatro Szigligeti (Szolnok) (teatrestro, 2003–2007)
* Nova Teatro (Budapeŝto) (arta gvidanto, 2009–2012)
* Teatro Vörösmarty (Székesfehérvár) (teatrestro, 2012–).
Li ricevis premiojn inter 1987-2016. Li estas eksedziĝinta.

## Elektitaj teatraj reĝisoraĵoj 
* William Shakespeare:
** Hamleto (1981)
** Romeo kaj Julieta (1984, ankaŭ dekoraciisto)
** *Epifanio: aŭ kiel vi volas* (1999, ankaŭ dekoraciisto)
** Somermeznokta sonĝo (2007)
* Wolfgang Amadeus Mozart: Die Zauberflöte (1995, 1998)
* Rostand: Cyrano de Bergerac (1997)
* Ludwig van Beethoven: Fidelio (1999)
* Imre Madách: La tragedio de l' homo (2002)

## Elektitaj filmaj reĝisoraĵoj 
* *Kihajolni veszélyes* (1977)
* *Kaméliás hölgy* (1986)
* *A császár* (1995)
* *A hídember* (2002)

## Fontoj 
* hungarlingva biografio
* hungarlingva biografio
* http://port.hu/adatlap/szemely/szikora-janos/person-8363

Kategorio:Hungaraj reĝisoroj
Kategorio:Hungaraj teatrestroj
Kategorio:Budapeŝtanoj
Imidazolidino

**Imidazolidino** estas heterocikla kombinaĵo konsistanta en kvinmembra ringo kun du nitrogenatomoj en la pozicioj 1 kaj 3 de la ringo kaj ĉiuj saturitaj ligiloj. Ĝi estas la plej reduktita homologo inter la imidazoloj kaj imidazolinoj. Ĝi estas senkolora, polara kaj baza substanco.

Imidazolinoj tradicie estas preparataj per kondensiĝo de la 1,2-duaminoj kaj aldehidoj. Plej ordinare, unu aŭ ambaŭ nitrogenatomoj estas substituataj per alkila aŭ benzila grupo. La unua nesubstituita imidazolino estis sintezita en 1952. Derivaĵoj el imidazolinoj posedas antibakteriajn, kontraŭdolorajn, citotoksajn kaj antiparazitajn proprecojn.

Multaj imidazolinaj derivaĵoj estas bioaktivaj kontraŭ kelkaj bakterioj, inter ili la Escherichia coli, Staphylococcus aureus kaj Mycobacterium tuberculosis

## Literaturo 
* UNESP
* Chemical Book
* Nicotinoid Insecticides and the Nicotinic Acetylcholine Receptor, I. Yamamoto, J.E. Casida
* Biogenic Amines—Advances in Research and Application: 2013 Edition
* NCBI Resources
* Acyclic Hydrocarbons: Advances in Research and Application: 2011 Edition
* Spin Labeling: Theory and Applications, Lawrence J. Berliner

## Kunrilataj kemiaĵoj 

Imidazolidinone.png|**Imidazolidinono**
Imidocarb.svg|**Imidokarbo**
Procymidone.svg|**Procimidono**
Iprodione.png|**Iprodiono**
Imidacloprid.svg|**Imidakloprido**

## Vidu ankaŭ 
* Piperazino
* Piperidino
* Pirano
* Morfolino
* Piridino
* Pirimidino
* Oksazolo
* Tiazolo
* Triptofano
* Neonikotinoidoj
* Hidantoino

## Referencoj
Imidazolino

**Imidazolino** aŭ **duhidroimidazolo** estas grupo da izomeroj kun dunitrogenhavaj nesaturitaj heterociklaj ringoj. La dunesaturitaj homologoj estas la imidazoloj kaj la tute saturitaj homologoj estas la imidazolidinoj.

La imidazolinaj derivaĵoj komerce uzatas en farmaciaĵoj kaj industriaĵoj kiel polimeraĵoj, surfaktantoj kaj purigaĵoj. Ili ankaŭ estis esploritaj en la kampo de la organika kemio, kunordiga kemio kaj homogena katalizo. Ĝi estas venenaĵo kaj kiam varmigita ĝi eligas toksajn nitrogenajn fumojn.

Multaj imidazoloj estas biologie aktivaj. Plejmulto el la bioaktivaj substancoj ligiĝas al arila kaj alkila grupo sur la karbono inter la du nitrogenatomoj. Multaj derivaĵoj de la imidazolinoj estas uzataj kiel antihipergiklemiaĵoj, antiinflamaĵoj, antihipertensiaĵoj, antihiperkolesterolemaĵoj kaj antideprimaĵoj. Ekzemple, la imidazolinhava drogo konata kiel **klonidino** estas uzata sola aŭ kombinita kun aliaj medikamentoj en la traktado de sangopremo, dismenoreo kaj hipertensiaj krizoj.

## Literaturo 
* NCBI Resources
* Scielo
* Organic Chemistry Portal
* Chemical Book
* Imidazoline ICON Group International
* Current Pharmaceutical Design dez. 1998

## Kunrilataj kemiaĵoj 

2-Mehyl-imidazoline.png|**Lizidino**
2-Phenyl-2-imidazoline.png|**Fenil-imidazolidino**
Rilmenidine.svg|**Rilmenidino**
Moxonidine.svg|**Moksonidino**
Benzimidazoline structure.png|**Benzimidazolino**
Alinidine.svg|**Alanidino**
Napamezole.svg|**Napamezolo**
Romifidine.png|**Romifidino**
Ethylenthioharnstoff.svg|**Tioimidazolidono**
Imidazolidinone.png|**Imidazolidinono**

## Vidu ankaŭ 
* Heinrich Debus (1824-1916)
* Bronisław Radziszewski (1838-1914)
* Imidazolo
* Tiazolo
* Furano
* Tiofeno
* Benzimidazolo

## Referencoj 
Kategorio:Nitrogenaj kombinaĵoj
Kategorio:Heterociklaj kombinaĵoj
Imidazolidinono

**Imidazolidinono** estas kvinmembra heterocikla tute saturita kemia komponaĵo strikte rilatita al la imidazolo. Kemie ĝi estas konsiderata cikla ketono kun amida funkcia grupo en la 2-a kaj 4-a pozicioj kaj ankaŭ ĝi estas konsiderata kiel cikla ureo. Ĝiaj derivaĵoj estas uzataj kiel pesticidoj en agrikulturo, antihipertensiaĵoj por la traktado de kronika kromalsufiĉo kaj posedas antibakteriajn aktivecojn ĉefe kontraŭ Pseudomonas aeruginosa.

## Literaturo 
* Chemical Book
* University of Hertfordshire
* the NIST WebBook
* Updated General Techniques and Additional Pesticides: Analytical ..., Volume 11, Gunter Zweig, Joseph Sherma
* Analytical Calorimetry, Volume 3, Roger S. Porter, Julian F. Johnson
* Sustainable Catalysis: Without Metals or Other Endangered Elements Part 2, Michael North

## Kunrilataj kemiaĵoj 

1,3-Dimethyl-2-imidazolidinone structure.svg|**1,3-dumetil-2-imidazolidinono**
Glycoluril.svg|**Glikolurilo**
Hetacillin structure.svg|**Hetacilino**
GSK-789,472.svg|**Antidopamino ricevilo**
Tetranitroglycoluril.svg|**Kvarnitroglikolurilo**
Biotin structure.svg|**Biotino**
Dimethylol_ethlyene_urea.svg|**Dumetilola imidazolidinono**

## Vidu ankaŭ 
* Hidantoino
* Imidazolo
* Imidazolino
* Imidazolidino
* Oksazolo
* Tiazolo

## Referencoj 
Kategorio:Hidrogenaj kombinaĵoj
Kategorio:Alkoholoj
Razan Zaitouneh

**Razan Zaitouneh** (naskiĝis la 29-an de aprilo 1977) – siria advokatino kaj defendantino de homrajtoj.

## Distingoj
En 2011 estis honorigita per Saĥarov-Premio kaj tiu de Anna Politkovskaja

## Bibliografio
* Profile ĉe The Huffington Post
* http://www.filipkaczmarek.pl/pl-news-full-501. pollingve pri 5 aktivistoj de la Araba printempo

Kategorio:Siriaj disidentoj 
Kategorio:Siriaj feministoj
Kategorio:Siriaj advokatoj 
Kategorio:Siriajĵomrajtaj aktivuloj 
Kategorio:Homoj de la Siria enlanda milito
Kategorio:Saĥarov-Premio gajnintoj
Oktogon (metrostacio)

La **Oktogon** estas stacio de la M1 metrolinio en Budapeŝto. La stacio troviĝas sub la krusto de Avenuo Andrássy. La nomo venis de placo nomata Oktogon, kie haltas la metroo. En la placo renkontiĝas avenuo kaj bulvardo, la randaj domoj formas geometrian oklateron. La metrolinio apartenas al Monda heredaĵo, kiel parto de Avenuo Andrássy.
eta|maldekstre|La konstruado en 1896

## Historio 
Tiu metrostacio estis konstruita en 1896 pro miljara datreveno de alveno de la hungaraj triboj al la Karpata baseno. Pli frue oni volis konstrui tramon, sed pro beleco de la avenuo la tramo "kaŝiĝis" sub la teron. La konstruado estis simpla: oni elfosis la teron, poste oni muntis la relojn sube kaj la elektran relon pli supre, oni faris la betonajn murojn, fine oni kovris la elfosaĵon (vidu la malnovan foton!). Post la ekfunkcio la oficiala nomo estis "subtera elektra fervojo". En 1941 plena Hungario ŝanĝis la trafikan direkton al la dekstra flanko, tamen la subtera tramo restis laŭ la maldekstra sistemo ĝis 1973. En 1970 ekfunkciis jam la vera metroo, tial ĉi tiu linio estis nomita jam metrolinio, ja ĝi trafikas sub la tero, pli precize sub la krusto. En 1973 kaj 1995 plenaj renovigaj laboroj okazis.

## La metrostacio 
La stacidomo estas alirebla laŭ po unu ŝtuparejoj. Komence ili estis kovritaj per dometoj (vidu la subajn fotojn!), post jaroj ili estis malkonstruitaj. En la peronoj la muroj estas kovritaj per blankaj kaheloj. Feraj kolonoj tenas la plafonon. Dekomence en la peronoj estis lignaj budoj, kie estis aĉeteblaj la biletoj. Post jardekoj jam aŭtomatoj servas pri tio, tamen la budoj ankaŭ nun estas videblaj. Tiu haltejo situas proksimume meze de la metrolinio, tial en 1995 oni konstruis tuj post la haltejo apartan relon, kiu faras eblecon ŝanĝi vojdirekton.

## Kontaktoj 
La pasaĝeroj havas trafikajn kontaktojn al tramoj kaj aŭtobusoj, iomete for al troleoj. Proksime funkcias la Gaja Teatro.
eta|Unu el la peronoj, dekstre estas videbla la jam neuzita budo

## Vidu ankaŭ 
* Metroo de Budapeŝto
* Metrostacioj de Budapeŝto

## Fontoj 
* http://metros.hu/sztori/foldalatti_sztori.html 

Budapest oktogon 1896.jpg|Placo Oktogon en 1896, kie estas videbla sur la trotuaro la menciita dometo
Budapest, Abbazia kávéház az Oktogonon 1900.jpg|Placo Oktogon en 1900, kie estas videbla sur la trotuaro la menciita dometo
05065-Budapest-1904-Andrassy Straße-Brück & Sohn Kunstverlag.jpg|La placo en 1904, dekstre la dometo estas videbla
Budapest - Oktogon - panoramio.jpg|La placo jam sen dometo, la ŝtuparejo estas videbla kun balustrado kaj flava tabuleto

Kategorio:Metrostacioj de Budapeŝto
Kategorio:Metrostacioj malfermitaj en 1896
Kategorio:1896 en Hungario
23707 Chambliss

'*23707 *Chambliss'''* estas malgranda, meze hela asteroido de la asteroida zono malkovrita la  de la usona astronomo Jim Bruton elde la observatorio de Chinle (Arizono, Usono)

## Nomo 
Ĝi estis nomita en honoro de *Carlson R. Chambliss*, astronomo kaj emerita profesoro ĉe la Universitaro Kutztown en Kutztown (Pensilvanio). Li verkis librojn pri numismatiko, filatelo kaj *blackjack'' ; li kreis aŭ mecenatis en sia nomo multenombrajn premiojn honorantajn la plenumadojn en akademiaj sciencoj, ĉefe astronomio.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Astronomiaj objektoj malkovritaj en 1997
Brisbane Grammar School

***Brisbane Grammar School*** estas lernejo en Brisbano, Aŭstralio. Ĝi estas la plej antikva mezlernejo por knaboj en Brisbano. Ĝi estis fondita en 1868. Ĝi instruas al ĉirkaŭ 1500 studentoj el jaroj 5 al 12, kaj laborigas ĉirkaŭ 100 laboristoj.

## Instruplano 
Ĝi instruas la jenajn temojn: la anglan, matematikon, sciencon (fizikon, kemion, biologion, tersciencon), modernan kaj antikvan historion, geografion, ekonomikon, muzikon, teknologion, arton kaj dramon. La lernejo instruas kvin lingvojn: la francan, la germanan, la ĉinan, la japanan kaj la latinan. 

## Tereno 
### Aŭditorioj kaj Teatroj 
Ĝi havas 6 aŭditoriojn kaj teatron: la centjarfestan halon, la grandan halon, *The Lilley Centre,* la muzikan aŭditorion, amfiteatron, galerion kaj teatron.

### Ludkampoj 
La lernejo havas kelkajn tenisajn ludkampojn.

## Referencoj 
Kategorio:Brisbano
Kategorio:Lernejoj en Aŭstralio
Anna Sabbat

**Anna Sabbat**, fraŭline **Sulik** (naskiĝis la 5-an de februaro 1924 en Grodno, mortis la 29-an de aprilo 2015 en Londono) – pola elmigrinta aktivulino en Britio, edzino de Kazimierz Sabbat, unua damo.

## Vivo
Ŝiaj gepatroj estis Aniela Tarasiewicz (1895–1963) kaj Nikodem Sulik (1893–1954), brigada generalo. Kune kun fratinoj aktivis en la medio de pola elmigrantaro en Britio. Ilia frato Bolesław laboris kiel ĵurnalisto.

La 4-an de junio 1949 nuptis Kazimierz Sabbat, kun kiu ŝi havis kvar infanojn: Anna (n. 1950; kiu kun sia edzo Andrzej Świdlicki laboris en Disaŭdigejo de Pola Radio Libera Eŭropo en Munkeno), Jolanta (n. 1952), Alina (n. 1955) kaj Jana (1957). De 1976 ĝis 1986 lia edzo estis ĉefministro, kaj poste – ĝis subita morto en 1989 – prezidento.

## Bibliografio
* Polski Słownik Biograficzny (Pola Biografia Vortaro), volumo XLV, 2007–2008 p. 437
* Polski Słownik Biograficzny, volumo XXXIV, 1992, p. 240

## Eksteraj ligiloj
* Informacja o śmierci Informo pri la morto

Kategorio:Unuaj damoj de Pollando
Coileagan an Udal

**Coileagan an Udal**, **Rubha an Udail** aŭ en la angla nomo ** The Udal** estas malgranda duoninsulo sur North Uist, unu el la hibridaj insuloj en Skotlando. La duoninsulo estis multkultura setlejo, kiu estis elfosita inter 1963 kaj la 1990aj jaroj. Kiel ĉe la Jarlokorto sur Ŝetlando oni trovis en Coileagan an Udal en nur cent metroj la restaĵojn de ĉ. 5000 jara setlejo.

'*Coileagan an Udal*dividiĝas en tri partoj. La plej frua estas junŝtonepoka ĝis frua bronzepoka. Ĝi troviĝas ĉe la hodiaŭa marbordo.

En la lando ekzistas du grandaj ŝtonrubaj montoj, nome Udal norda kaj Udal suda. Udal Norda havas en preskaŭ 30 horizontoj la strukturojn de preskaŭ du jarmiloj: de la juna ferepoko, de la Piktoj, de Vikingoj, de la mezepoko kaj de la nova tempo. Elfosinte tion oni detruas la stratumojn. Kio restis estas kvazaŭ arkeologia ŝtonrompejo.

En Udal Suda oni malkovris unue du raddomojn.

## Literaturo 
* Beverly Ballin: Research in the machair: 5000 years of settlement at the Udal, North Uist

## Eksteraj ligiloj 
* Beschreibung engl. und Bild
* Kurzbeschreibung engl. und Bild
* Beschreibung engl.
* Beschreibung engl. und Plan

Kategorio:Arkeologio
Kategorio:Ferepoko
Kategorio:Foraj Hebridoj
Kategorio:North Uist
Gergovia

**Gergovia** estis apenaŭ alirebla monta urbo de la Arvernoj en antikva Gaŭlujo. Ĝi situas iom sude de *Augustonemetum* (la nuna Clermont-Ferrand) sur altebenaĵo 744 metrojn alta, 1500 metrojn longa kaj 600 metrojn larĝa. Ĝin defendis sukcese Vercingetoriks kontraŭ Julio Cezaro en la jaro 52-a a.K. Vilaĝo situanta ĉe la suda piedo de la altebenaĵo ĝis hodiaŭ nomiĝas *Gergovie* (ĝi nuntempe situas en komunumo *La Roche-Blanche* en la departemento Puy-de-Dôme).

## Fonto 
[eta|maldekstra|Memorigtabulo de imperiestro [Napoleono la 3-a (Francio)|Napoleono la 3-a en Gergovie]]
Meyers Großes Konversations-Lexikon, Band 7. Leipzig 1907, p. 630, kio legeblas tie ĉi interrete.

Kategorio:Gaŭlio

### Eksteraj ligiloj 
* Turisma agentejo - retpaĝaro 
* Paĝaro de ASCOT (Association pour la Sauvegarde des Côtes-de-Clermont-Chanturgue)
Kategorio:Opidumoj
Ŝvitdomo de Legeelen

La **Ŝvitdomo de Legeelen** (*Legeelan*, irlande *Log Fhaoileann*) en la graflando An Cabhán en Irlando estas arkeologia trovejo. Ĝi konsistas el strukturo de etaj ŝtonaj, en formo de Ŝajnvolbokonstruaĵo el sekmuraĵo kiu estas konata kiel *teach allais* aŭ ŝvitdomo (pli bone ŝvitkabano, en la senco de saŭno).

Ŝvitdomoj estas malbone rekonitaj. La ŝvitdomo de Legeelen estas escepto. Ĝi situas apud la ŝoseo al Muine na gCaiseal (Moneycashel), preskaŭ 5,0 km sude de An Blaic (Blacklion) (en la nordo de la graflando An Cabhán] bone videbla ĉe deklivo, ĉ. 40 m for de la ŝoseo malantaŭ forlasitaj agrikulturaj konstruaĵoj.

Ekzistas ankaŭ pluraj Dun-oj en Muine na gCaiseal

## Kunteksto 
Irlandaj ŝvitdomoj (duone konservitaj estas nur 16) aŭ servis kiel ejo por inhalado de drogoj aŭ estis saŭnoj. Kiel substanco por la pligrandigo de la konscio la homoj uzis „magiajn fungojn“, tio estas fungoj, kiuj enhavas psilocibino kiel ekzemple *Psilocybe semilanceata*.

## Eksteraj ligiloj 
* Beschreibung engl. und Bild
* Irish Swesthouses engl. von Anthony Weir

Kategorio:Arkeologio en Irlando
Dolmentombo

eta|Ŝtonbloktomboj de ŝtoncirklo de Kenmare en la graflando Chiarraí en Irlando.
[eta|Ŝtonbloktombo en la [an Boireann en la irlanda komunumo An Cabhán.]]
**Boulder Burial** (esperante eble *dolmentombo*) estas esprimo en la arkeologio de Irlando. Ĝi estas dolmeno kun masiva kovroŝtono. La kovroŝtono kuŝas proksime ĉe la tersurfaco sur tri aŭ pli da malgrandaj ŝtonoj (subtenŝtonoj) kaj tiele ĝi formas malaltan kaj kestosimilan kavon.

## Konstruformoj 
Tiu formo de megalita tombo troviĝas precipe en la sudokcidenta Irlando. Ili datiĝas el la bronzepoko kaj ferepoko. La ofte de malproksime videbla granda ŝtonego havas longecon de ĝis 3,35 metroj (Cappaghavuckee). La ŝtonegoj ofte estas rondigitaj. Ofte oni uzis migrajn ŝtonegojn. En Ballycommane, Cooradarrigan kaj Cullomane la kovroŝtonoj konsistas el blanka kvarco. La subtenŝtonoj estas ne pli alta ol unu metro kaj estas fosita profunde en la tero. Ankaŭ la subtenŝtonoj povas esti el kvarco.

## Literaturo 
* Seán ó Nualláin: *Stone Circles in Ireland*, Country house, Dublin 1995, ISBN 0-946172-45-5, 48 p.

## Eksteraj ligiloj 
* Dunmanus 
* Bohonagh
* Aconry
* Bild eines Boulder Burials bei Bandon, Cork
* Bild des Barroe Boulder
* Bilder von Boulder Burials

Kategorio:Arkeologio
Kategorio:Historio de Irlando
Respektinda Loĝio Altuna

La historio de la **Respektinda Loĝio Altuna** datas el la 17a de majo 1932, kiam ekloĝis en Donostio la Respektinda Loĝio Altuna 15, sub la Obeo de la Granda Hispana Oriento, kaj ĝiaj tri lumoj estis José Julián Bellido y Rodriguez, kiel Respektega Majstro, Ricardo Vera Salas kiel Unua Gardisto kaj Angel Heras Maiz kiel Dua Gardisto. Ĉi tiu framasona loĝio estis aktiva inter 1932 kaj 1936, kiam estis fermita perforte per la naciisma armeo, en la komenco de la Hispana Enlanda Milito. La nomo de la Respektinda Loĝio Altuna 15 estis eble inspirita je Manuel Ignacio Altuna y Portu (1722-1762), elstara personeco kiu naskiĝis en la azkoitia palaco de Portu, impulsulo de la Baskongada Reĝa Societo de Landaj Amikoj, membro el la Gipuzka Kompanio de Karako kaj amiko de Rousseau.

La Respektinda Loĝio Altuna 15 havis inter siaj membroj klerajn personojn el la donostia socio de tiu epoko, kiel la direktoro de la Meteologia Observejo de Igeldo, nome Mariano Doporto Machori, la fama germana fotisto Willy Koch, kiu ankaŭ estis germana konsulo en Donostio, tiu kiu estis urbestro en 1935, nome José Martínez Ubago aŭ la gvidanto de la respublika maldekstro Fermín Vega de Seoane, inter multaj aliaj.

Unu el la plej gravaj faktoj pri la mallonga historio de ĉi tiu loĝio, estis la kreaĵo kun la labortaj loĝioj la *Zelée* kaj ''L'Etoile de Labourd'' de la kontraŭfaŝisma loĝio Espartako, kreita en la vilaĝo de Bajono, sub la Obeo de la Granda Oriento el Francio. Estis Respektega Majstro Pinéde el la Zelée, kiel Unua Gardisto Laberrère el L'Etoile de Labourd, kaj la restantaj postenoj estis okupitaj el Altuna 15 membroj. La Espartako loĝio ludis gravan rolon post la komenco de la enlanda milito, ĉar bonveniĝis multaj hispanaj rifuĝintoj, ĉu framasonaj aŭ ne framasonaj. Nuntempe, la laboro kiu estis komencita per la Loĝio Altuna 15, daŭrigas valida por la Respektinda Loĝio Altuna 52, kiu apartenas al la Simbola Hispana Granda Loĝio, kiu komencis je la 2001 jaro, kaj heredis la nomon kaj la tradicion el la origina donostia loĝio. La Respektinda Loĝio Altuna 52 difinas sin kiel la "plej antikva el la donostia framasonaĵo", kaj estas liberala kaj nedogmema loĝio, kiu apartenas al la liberpensa, humanisma kaj progresema tendenca movada flanko. Estas miksita (ĝi bonvenigas kaj virojn kaj virinojn) kaj siaj renkontoj estas en Donostio unufoje monate, kaj faras siajn laborojn kune kun aliaj obeoj kunhavigaj framasonaj membroj kaj sekvas la Skotan Antikvan kaj Akceptitan Riton. Lastatempe, estis publikita libro kiu titolas "Luma Memoro" kiu kolektas la historion de la origina loĝio Altuna 15 kaj volas ripari la memoron kaj la bonan nomon de iliaj membroj.

Kategorio:Framasonismo
Kategorio:Donostio
Jan Gołąbecki

**Jan Gołąbecki** (ankaŭ Gołembiewski, Gołębiewski aŭ Gołębiowski) (naskiĝis la 1-an de marto 1730 en Ostrów, mortis la 29-an de aprilo 1851 en Parizo) – veterano de Napoleonaj kampanjoj.

En 1774 en la aĝo de 44 jaroj iĝis volontulo de franca armeo. En 1790 ricevis gradon kaporalo. En 1808 en la aĝo de 78 jaroj estis enkorpigita al la 3-a Infanteria Regimento de Apudvistula Legio. Vundita en 1814 trafis al armea malsanulejo en Poitiers. La 11-an de oktobro 1814 estis enoficigita al kompanio de suboficiroj de gardistaro. En 1846 iĝis veterano en la 5-a kompanio de veteranoj. Danke al dekreto el la 17-a de majo 1850 ricevis porvivan renton pro la militista servo.

Jan Gołąbecki ricevis Krucon de Honora Legio de la reĝo de Francio Ludoviko-Filipo en Dreux.

Li mortis en la Domo de Invalidoj en Parizo en la aĝo de 121 jaroj.

Soldatservis dum 76 jaroj travivante 29 kampanjoj.

## Bibliografio
* Biografio (france) kiel Kolombeski (Jean)
* Andrzej T.Tyszka, *Nekrologi "Kuriera Warszawskiego" 1821-1939* (Nekrologoj de "Varsovia Kuriero") (eldono 2004, volumo 2, p. 314)

Kategorio:Naskiĝintoj en 1730
Kategorio:Mortintoj en 1851
Kategorio:Polaj militistoj
Kategorio:Kavaliroj de la Honora Legio
Manuae

**Manuae** (ankaŭ nomata **Scilly**, **Putai** aŭ **Fenua ura** estas atolo en la Pacifika Oceano kaj apartenas al la Deventa Insularo de Franca Polinezio. Ĝi situas proksimume 550 km okcidente de Papeete kaj 350 km okcidente de Bora Bora. La atolo estis en 1767 malkovrita fare de Samuel Wallis.
En 2011 ĝi havis 40 loĝantojn.

## Natura Rezervejo 
La atola laguno, hejmo de nombro da raraj specioj, estas natura rezervejo ekde 1992. La strandoj estas popularaj por martestudoj, inkluzive de la endanĝerigata verda martestudo, kiu ĉiujare venas por meti ovojn komence de novembro. La atolo estas ankaŭ konata pro la grandaj ostro-bredejoj, kiuj enhavas 3 aŭ 4 milionojn da ostroj.

## Eksteraj ligiloj 
* Listo de atoloj (france)

Kategorio:Insuloj en Franca Polinezio
Amikeco sen Limoj

**Amikeco sen Limoj** (fondita en 1991 en Monako de Régine Vardon-West sub la nomo ***Amitié sans Frontières***) kaj Amikeco sen Limoj internacia (fondita en 1996, ankaŭ en Monako) estas servoklubo kun 20 sekcioj ĉirkaŭ la mondo kun la ĉefa celo "antaŭenigi spiriton de toleremo, justeco kaj amikeco, tiele kontribuante al la paco, sendepende de sekso, religio, raso, nacieco kaj profesio".

"Amikeco sen Limoj internacia" ricevis en 2003 kiel "neregistara organizaĵo" konsultajn rilatojn kun Unuiĝintaj Nacioj. La agadoj de Amikeco sen Limoj internacia subtenas precipe humanajn agadojn ĉirkaŭ temo ĉiujare difinita kaj proponita de la Ĝenerala Asembleo de la UN.

## Vidu ankaŭ 
* Servoklubo

## Referenco 
Kategorio:Asocioj
Kategorio:Ne-registaraj organizaĵoj
Kategorio:Fratriaj asocioj
Kategorio:Socio
Glastonbury Tor

**Glastonbury Tor** (kelte: *Twr Avallach*; *Tor* signifas monto, tero) estas 158 m alta, gutoforma monteto en Glastonbury (Anglujo). *Tor* estas kelta vorto, kiu signifas „konusa monteto“. Pro la strategie favora situo setlis keltoj sur la monteto. Pli poste la romianoj setlis sur la monteto. Sur la pinto staras la restaŭrita preĝejo de Sankta Mikaelo el la 14a jarcento.

## Situo kaj formo 
eta|maldekstra|250px|Glastonbury Tor
La monteto situas bone videbla sur ebenaĵo, en la Herbejoj Summerland, parto de la Somerset Levels. La ebenaĵo estas iama marĉo, el kiu la „tor“ situas kiel insulo, sed ĝi vere estas duoninsulo, kiu je tri flankoj la rivero Brue ĉirkaŭfluas.

La deklivoj de la “tor“ havas regulajn terasojn. Kelkaj kredas, ke tiu formo estas la restoj de malnova, neolitika sankta labirinto, dum aliaj opinias, ke la terasoj estas naturaj sulkoj, kiuj ĉie sur herbokovrataj deklivoj de generacioj de paŝtantaj bestoj estis formitaj.

## Historio 
eta|ruino de la turo de preĝejo Sankta Mikaelo

## Vidu ankaŭ 
* Showery Tor
* Down Tor

## Eksteraj ligiloj 
## Referencoj 
Kategorio:Somerset
Kategorio:Prahistorio
Mondcivitaneca Premio

La **Mondcivitana Premio** estas premio de la Monda Asocio de knabinaj gvidantoj kaj knabinaj skoltoj (WAGGGS). Lanĉita en 1996, la premio estas donita al homoj ekster tiu skolta movado kiuj kontribuis al pli bona mondo en almenaŭ unu el la jenaj kampoj - paco, naturmedio, edukado, manĝaĵoj kaj nutrado, sano, kulturo kaj heredaĵo.

## Ricevintoj 
Ekde 2012 la premion ricevis jenaj personoj:

* 1996 - Nelson Mandela
* 1997 - Mary Robinson
* 1999 - Mo Mowlam
* 1999 - Ian Kiernan
* 2001 - Corazon Aquino
* 2001 - Archbishop Desmond Tutu
* 2002 - Catherine Bertini
* 2002 - Dr Nafis Sadik
* 2004 - Stanislav Petrov
* 2005 - Princino Basma bint al-Talal de Jordanio
* 2005 - Sadako Ogata
* 2007 - Stephen Lewis
* 2007 - Wangari Maathai
* 2008 - Graça Machel

## Referencoj 
Kategorio:Skoltismo
Kategorio:Premioj
Kategorio:Aperis en 1996
24732 Leonardcohen

'*24732 *Leonardcohen''''' estas tre malgranda treege hela asteroido de la ĉefa asteroida zono malkovrita la  de la belga astronomo Eric Walter Elst elde la Observatorio La Silla en Ĉilio.

## Nomo 
Ĝi estis nomita en mrmoro de la kanada kantisto, kanzonverkisto, poeto kaj romanisto Leonard Cohen (1934 – 2016). Lia kanzono "Suzanne" estis unu el la multenombraj, kiuj iĝis sukcesoj. Li estis homorita per unu el la Premioj de la Princo de Asturio.

## Eksteraj ligiloj 
* 
* 
* 
*  Asteroido (24732) Leonardcohen, de la Reĝa Astronomia Societo de Kanado

Kategorio:Asteroidoj de la ĉefa zono
Kategorio:Malkovrita de Eric Walter Elst
Kategorio:Astronomiaj objektoj malkovritaj en 1992
Batalo de Alcañiz

eta|250px|Ĝenerala vido de Alcañiz kaj ties kastelo; de tie videblis parto de la batalo.
La **batalo de Alcañiz** estis armita konflikto de la Milito de Hispana Sendependiĝo kiu okazis en la urbo de la provinco Teruelo nome Alcañiz la 23an de majo de 1809.

Unuflanke, la franca marŝalo Suchet alproksimiĝis al Alcañiz por eviti la hispanan atakon preparita por liberigi Zaragozon el la dua sieĝo, kun 10 000 soldatoj, 800 ĉevaloj kaj 12 kanonoj. Aliflanke Blake kun valenciaj kaj murciaj trupoj, kun avangardo estrita de la generalo Juan Carlos de Aréizaga. La fina venko okazis kiam la francaj infanterio kaj kavalerio estis balaita de la hispana artilerio estrita de brigadiro Martín García-Loygorri e Ichaso. La franca retiriĝo lasis pli ol 1000 mortintojn kaj 40 prizonulojn; dume la hispanoj ŝajne suferis 300 perdojn, inter mortintoj kaj vunditoj.

Kategorio:Milito de Hispana Sendependiĝo
Kategorio:Napoleonaj militoj
Kategorio:Historio de Aragono
Alcañiz
Alcañiz
Kategorio:Unua Franca Imperio
Servoklubo

[eta|dekstra|300ra|Sombolo de Lions Club en [Aĥeno.]]
**Servoklubo** estas tipo de organizaĵo kies membroj kundividas la samajn valorojn. Ili regule renkontiĝas kaj gvidas karitatajn kaj edukajn agadojn, ĉu memstare, ĉu pere de financa helpo de aliaj asocioj.

Trans la eksplicitaj celoj difinitaj en la statuto de la servokluboj mem, tiuj kluboj estas taŭgaj por aliaj funkcioj, ekzemple eniri en iu socia vivo en kiu utilas havi interesajn profesiajn ligojn danke al la solidareco inter membroj.

Multaj servokluboj ekestis en la 20-a jarcento kiel Rotario, Lions (Leonoj kluboj), Interact klubo, Kiwanis, Altrusa Internacia, JCI, Civitan International, Sertoma, Soroptimist, Zonta,...Nova generacio de servokluboj estas ekzemple BEAN, Golden, HandsOn Network aŭ Amitiè Sans Frontières (Amikeco sen Limoj).

## Bibliografio 
* Biedermann, Edwin A. (2004), Logen, Clubs und Bruderschaften, Düsseldorf 2007,2.: Droste-Verlag, 352 pagine, ISBN 3-7700-1184-8
* Gradinger, Sebastian (2007), Service Clubs - zur Institutionalisierung von Solidarität und Sozialkapital, Saarbrücken 2007: VDM Verlag Dr. Müller, ISBN 3-8364-4651-0
* Hoolwerf, L.K., Schuyt, Th. N. M. (2009) "Service Clubs: Serving Communities? Data From A National Research". Amsterdam: Department of Philanthropic Studies VU University Amsterdam.

## Notoj 
Tiu ĉi artikolo baziĝas sur informoj en la franca kaj angla vikipediaj versioj.

Kategorio:Ne-registaraj organizaĵoj
Kategorio:Fratriaj asocioj
Kategorio:Socio
Hidantoino

**Hidantoino** aŭ **glikolilureo** estas heterocikla organika komponaĵo, senkolora aŭ blanka solido rezultanta el reakcio inter la **glikolata acido** kaj ureo. Ĝi estas la oksidita derivaĵo el la imidazolino. Ĝeneralsence, hidantoinoj povas referenci al klaso da komponaĵoj kun la sama ringa strukturo. Ekzemple, **fenitoino**, **fosfenitoino** kaj **etotoino** posedas fenilajn grupojn ligitajn al hidantoina molekulo. Hidantoinaj derivaĵoj posedas gamon da biokemiaj kaj farmakologiaj proprecoj tiaj kiaj antikonvulsiaj, antioksidigaj, antikanceraj, antimikrobaj kaj antiepilepsiaj.

## Historio 
La unuaj hidantoinoj estis izolitaj en 1861 far Adolf von Baeyer (1835-1917) dum liaj esploroj pri la **ureata acido**. Li sintezis ĝin per hidrogenigo de la **alantoino** pro tio li kreis la nomon **hidantoino**. En 1870, Adolph Strecker (1822-1871) determinis la strukturon de tiu substanco. En 1873, Friedrich Urech sintezis la hidantoinon per interagado de aminoacidoj kaj **kalia cianato** en akva solvaĵo kaj varmigante la salon de la peranta **hidantoata acido** kun klorida acido. La cikla strukturo de la hidantoino estis konfirmita en 1913 far Dorothy Hahn (1876–1950).

## Sintezoj 
### Sintezo 1 
* Per varmigado de **alantoino** kun jodida acido oni preparas hidantoinon kaj ureon:
[500ra|eta|centre|Sintezo de Hidantoino ekde la **[alantoino**.]]

### Sintezo 2 
* Sintezo de Adolf Strecker:Hidantoino estas sintezada per interagado de la glicino sub **kalia cianato** sekvata per senhidratigo de la **hidantoata acido**:
[700ra|eta|centre|Sintezo de [Glicino ekde la **hidantoino**.]]

## Literaturo 
* Drugs.com
* Organic Chemistry Portal
* University of Maryland
* Hydantoin Anticonvulsants—Advances in Research and Application: 2012 ...
* Neurology of the Newborn, Volume 899, Joseph J. Volpe
* Syndromes of the Head and Neck, Robert J. Gorlin, M. Michael Cohen Jr., D.M.D., Ph.D., Raoul C.M. Hennekam M.D., Ph.D.
* Elements of Chemistry: Theoretical and Practical, Volume 3, William Allen Miller
* Chemicalland21
* International Journal of Cancer Research and Treatment

## Kunrilataj kemiaĵoj 

Phenytoin_structure.svg|**Fenitoino**
Fosphenytoin.svg|**Fosfenitoino**
Ethotoin.svg|**Etotoino**
Dantrolene_Tanaka_et_al.svg|**Dantroleno**
Iprodione.png|**Iprodiono**
Methylphenobarbital.svg|**Metilfenobarbitalo**
Parabanic acid.svg|**Parabanata acido**
Glycoluric acid.png|**Hidantoata acido**
DMDM_hydantoin.svg|**DMDM Hidantoino**
Thiohydantoin.png|**Tiohidantoino**
Nitrofurantoin.svg|**Nitrofurantoino**

## Vidu ankaŭ 
* Adolf von Baeyer (1835-1917)
* Dorothy Hahn (1876–1950)
* Adolph Strecker (1822-1871)
* Barbiturata acido
* Alantoino
* Glikolata acido
* Glicino
* Aminoacidoj
* Ureo

## Referencoj 
Kategorio:Nitrogenaj kombinaĵoj
Kategorio:Heterociklaj kombinaĵoj
Zsuzsa Szilágyi

**Zsuzsa Szilágyi** [ĵuĵa silAdji], laŭ hungarlingve kutima nomordo **Szilágyi Zsuzsa** estas hungara aktoro, voĉoaktoro.

Zsuzsa Szilágyi http://www.imdb.com/name/nm0844111/ naskiĝis la  en Budapeŝto.

## Biografio 
Zsuzsa Szilágyi frekventis gimnazion en sia naskiĝurbo, poste ŝi akiris aktoran diplomon en Teatra kaj Filma Altlernejo en 1977. Ŝia ĉefinstruisto estis Károly Kazimir. Post siaj studoj ŝi aliĝis al trupo de la plej malgranda teatro en Budapeŝto. Ekde 1982 ŝi apartenas al *Népszínház*. Ŝi ricevas ankaŭ rolojn en filmoj kaj televizioj. Ŝi ricevis premion en 1997.

## Elektitaj teatraj roloj 
* William Shakespeare:
** Makbeto (figuranto, 2001)
** Hamleto (figuranto, 2006)
** La dresado de la megero - vidvino
** *Trojlo kaj Kresida* - Helena
* Ernő Szép: *Lila ákác* - Hédi 
* Sándor Rideg: *Indul a bakterház* - Borcsa
* Georges Feydeau: *Bolha a fülbe* - Eugénie

## Elektitaj filmaj roloj 
* *Tűzoltó utca 25.* (1973)
* *Linda* (televizia serio)
* *Barátok közt* (1998, televizia serio)

## Dubladaj roloj 
* en eksterlandaj filmoj hungaraj voĉoj de Jackie Sandler kaj aliaj http://iszdb.hu/?szemely=9781&lap=munkassag

## Fontoj 
* hungarlingva biografio
* hungarlingva biografio kun foto
* hungarlingva biografio kun foto 
* hungarlingva biografio
* http://port.hu/adatlap/szemely/szilagyi-zsuzsanna/person-25708

Kategorio:Hungaraj aktoroj
Kategorio:Hungaraj voĉoaktoroj
Kategorio:Budapeŝtanoj
Alantoino

**Alantoino** estas kemia komponaĵo ankaŭ konata kiel **glioksilduureido** ĉar ĝi estas duureido de la glioksilata acido. Alantoino estas la ĉefa metabola peranto en plejmulto de la bestaj, plantaj kaj bakteriaj organismoj kaj ĝi estiĝas kiel degrada produkto de purinaj nukleobazoj per ureata oksidazo elde la ureata acido.

Alantoino posedas antinflamajn kaj analgeziajn proprecojn, povas esti uzata kiel haŭtoprotektilo kaj kontraŭiritilo, povas redukti haŭtoiriton en kosmetikaj ingrediencoj. Alantoino estas vaste uzata en ŝampuoj, kontraŭsunbrilaj produktoj, haŭtaj kremoj kaj locioj, razkremoj kaj buŝprotektaj produktoj.

Ĝi estas solvebla en varma akvo, varma etanolo kaj diluita solvaĵo de natria hidroksido, tre malmulte solvebla en malvarma akvo kaj etanolo, preskaŭ nesolvebla en duetila etero kaj kloroformo, senodora kaj sengusta. Ĝi estas stabila en aero sed ĝi reakcias kun fortaj bazoj.

## Historio 
Alantoino estis unue izolita en 1800 fare de la itala kuracisto Michele Francesco Buniva (1761–1834) kaj franca kemiisto Louis-Nicolas Vauquelin (1763-1829) kiu erare kredis ĝin ĉeestanta en la amniota fluidaĵo. En 1821, la franca kemiisto Jean Louis Lassaigne (1800-1859) trovis ĝin en la **alantoida fluidaĵo** kaj nomis ĝin **alantoikata acido**. En 1837, la germanaj kemiistoj Justus von Liebig (1803-1873) kaj Friedrich Wöhler (1800-1882) sintezis ĝin elde la ureata acido kaj renomis ĝin **alantoino**.

## Sintezo 
* Alantoino estas preparata per oksidado de la ureata acido:
[500ra|eta|centre|Sintezo de Alantoino ekde la **[ureata acido**.]]

## Reakcioj 
* Per varmigado de **alantoino** kun jodida acido oni preparas hidantoinon kaj ureon:
500ra|eta|centre|Sintezo de Hidantoino ekde la **alantoino**.

## Literaturo 
* Chemical Book
* the NIST WebBook
* Purine and Pyrimidine Metabolism in Man IX, Andrea Griesmacher, Peter Chiba, Mathias M. Müller
* Fisher's Contact Dermatitis, Robert L. Rietschel, Joseph F. Fowler, Alexander A. Fisher
* Modern Methods of Plant Analysis / Moderne Methoden der Pflanzenanalyse, K. Paech, M. V. Tracey
* Animal Physiology: Adaptation and Environment, Knut Schmidt-Nielsen
* Encyclopedia of Chromatography, Volume 1 Jack Cazes

## Vidu ankaŭ 
* Purino
* Glioksilata acido
* Dukloroacetata acido
* Glioksalo
* Ureo
* Hidantoino
* Johann Barbieri (1853-1926)
* Louis-Nicolas Vauquelin (1763-1829)
* Friedrich Wöhler (1800-1882)
* Justus von Liebig (1803-1873)
* Jean Louis Lassaigne (1800-1859)
* Michele Francesco Buniva (1761-1834)
* Ureata acido
* Ernst Schulze (1840-1912)

## Referencoj 
Kategorio:Hidrogenaj kombinaĵoj
Kategorio:Nitrogenaj kombinaĵoj
Kategorio:Heterociklaj kombinaĵoj
Kromleĥo de Saint-Marc-sur-Mer

eta|ŝajn-*Cromlech* de St Marc
La tiel nomata **Kromleĥo de Saint-Marc-sur-Mer** situas sur la teritorio de la komunumo Saint-Nazaire en la departemento Loire-Atlantique en Francujo. Ĝi aspektas kiel malgranda ŝtoncirklo kun diametro de ĉ. kvin metrojn. Verŝajne ĝi estas la restaĵoj de ĉirkaŭiĝo de tombomonteto. Kelkaj grandaj ŝtonoj kuŝas kune en centro kun ŝtono, kiu ŝajne estis la kovroŝtono.

Ankaŭ aliaj restaĵoj estas nomata en Francujo Cromlech.

## Literaturo 
* Aubrey Burl: *A Guide to the Stone Circles of Britain, Ireland, and Brittany*. Yale University Press, New Haven/London 1995, ISBN 0-300-06331-8.

## Eksteraj ligiloj 
* Pseudo-Steinkreis (elŝutita 2012|12|12)

Kategorio:Sanktejoj
Saint-Marc-sur-Mer
Kategorio:Arkeologiaj lokoj en Francio
Kategorio:Loire-Atlantique
Broch de Gurness

eta|Broch de Gurness – rigardo de okcidente.
eta|alirejo al la Broch de Gurness.
La **Broch de Gurness** (ankaŭ: Broch o’ Gurness) estas ferepoka turo, ĉirkaŭ kiu evoluiĝis setlejo. La turo estas koonstruita en la dua aŭ unua jarcento antaŭ Kristo kaj denove ĝi estis uzata en la pikta tempo.

## Situo 
Gurness situas apud Tingwall sur la skota insulo Mainland kiu apartenas al la insularo Orkadoj. Tie ĝi staras sur la duoninsulo Aikerness ĉe la Eynhallow Sound. 

## Esplorhistorio 
La orkada artisto Robert Rendall identigis en la jaro 1929 la monteton *Knap of Aikerness* kiel tio. Oni elfosis la instalaĵon ĝis la fino de la 1930aj jaroj.
eta|Broch de Gurness

## Konstruformo 
La Broch de Gurness havas diametron de 20 m kaj tial ĝi apartenas al la plej grandaj *broch*-oj. Ĝi konserviĝis en alto ĝis 3,5 m. Ĉirkaŭ la turo kaj la setlejo troviĝas trifoja remparo el fosaĵoj kaj muregoj. Dum la elfosado oni malkovris en 1930 subgrundan kameron, en kiu simile kiel ĉe la instalaĵo en Minehowe, akvo kolektiĝis. Unu de la elfosado en la 1930aj jaroj trovis akran ŝtonŝtuparon kiu iras sub la Broch.

## Posta uzado 
Ekster la remparo troviĝas la *Shamrock House* (trifolia domo), unu ovala ŝtondomo kun kvar ĉambroj, kiuj malfermiĝas al granda interna salono. En la interno de la domo ekzistas enkonstruaĵoj el ŝtonoj kaj niĉoj. Ĝin la piktoj konstruis post la kadukiĝo de la instalaĵo.
eta|Broch de Gurness
Ankaŭ la vikingoj setlis sur Aikerness. Dum tiu tempo kaj la *broch* kaj la setlejo detruiĝis kaj estis kovrata de tera monteto. En la fosaĵo de la *broch*, tombo de vikinga virino estis trovita en la jaro 1939.

## Literaturo 
* Noel Fojut: *The brochs of Gurness and Midhowe*. Historic Scotland, Edinburgh 1993, ISBN 0-7480-0466-1, S. 8–15.
* John W. Hedges: *Bu Gurness and the brochs of Orkney*. 3 Bände. Oxford, B.A.R. 1987, (*BAR British series* 163–165).
* A. Hollinrake: *Broch of Gurness, Orkney (Evie and Rendall parish), watching brief*. In: *Discovery Excavation Scotland* 8, 2007, , S. 140.
* W. Norman Robertson: * A Viking grave found at the Broch of Gurness, Aikerness, Orkney*. In: *Proceedings of the Society Antiquaries of Scotland* 101, 1968/69, , S. 289–290.

## Eksteraj ligiloj 
* complete site record, pictures and publications 
* Broch of Gurness auf Orkneyjar
* Broch of Gurness auf Undiscovered Scotland
* *Broch of Gurness*, Historic Scotland
* Broch of Gurness  auf Orkneyjar

## Referencoj 
Gurness
Kategorio:Mainland (Orkadoj)
Kategorio:Turoj en Britio
Kategorio:Ruinoj en la Orkadoj
Kategorio:Arkeologiaj lokoj en Skotlando
Kategorio:Arkeologiaj muzeoj en Britio
Dóra Szinetár

**Dóra Szinetár** [sinetAr], laŭ hungarlingve kutima nomordo **Szinetár Dóra** estas hungara aktoro, voĉoaktoro, kantisto. Ŝia patro estis Miklós Szinetár, ŝia patrino estis Ildikó Hámori, ŝiaj edzoj estis Zoltán Bereczki, Jenő Lőcsei kaj Zalán Makranczi.

Dóra Szinetár http://www.imdb.com/name/nm0844113/ naskiĝis la  en Budapeŝto.

## Biografio 
Dóra Szinetár frekventis bazlernejon en sia naskiĝurbo, poste ŝi akiris diplomon en Hungara Dancarta Altlernejo en 1995, sed ŝi aparte lernis ankaŭ kantadon. Pli frue en 1994 ŝi ricevis aktoran diplomon sen ekzameno. Post siaj studoj ŝi aliĝis al trupo de Teatro Szigligeti (Szolnok), sed post unu jaro ŝi ne ligiĝis al teatro. Inter 2001 kaj 2012 ŝi apartenis al Operetoteatro (Budapeŝto), poste ŝi denove iĝis sendependa aktoro. Ŝi ricevis 6 premiojn inter 1999-2008. Ŝi edziniĝis trifoje (eksedziniĝis dufoje), ŝi naskis 2 gefilojn.

## Elektitaj teatraj roloj 
* William Shakespeare:
** *Epifanio: aŭ kiel vi volas* - Olivia (1996 en Teatro Szigligeti)
** *Romeo kaj Julieta* - ina ĉefrolo (2004 en Operetoteatro)
** *La Komedio de Eraroj* - Luciana (2015 en subĉiela teatro en Szeged
* Molière: *La Mizantropo* - Céliméne (2012)
* *En Eŭropo ie* (muzikala versio) - Éva (2006 en subĉiela teatro en Budapeŝto; 2015 en subĉiela teatro en Szeged)
* *My Fair Lady* (muzikala versio) - Eliza Doolittle (1998 en Teatro Hevesi Sándor)

## Elektitaj televiziaj filmaj roloj 
* *Isten teremtményei* (1986)
* *Cirkusz* (1993)
* *Velem mindig történik valami* (2003)

## Dubladaj roloj 
* en eksterlandaj filmoj hungaraj voĉoj de Judy Garland, Meg Ryan, Mary Elizabeth Winstead, Lindsay Lohan, Keira Knightley kaj aliaj http://iszdb.hu/?szemely=9783

## Eksteraj ligiloj 
* hungarlingva biografio
* hungarlingva biografio kun foto
* Szinetár Dóra

Kategorio:Hungaraj aktoroj
Kategorio:Hungaraj voĉoaktoroj
Kategorio:Hungaraj muzikalkantistoj
Kategorio:Budapeŝtanoj
István Szlávik

**István Szlávik** [iŝtvAn slAvik], laŭ hungarlingve kutima nomordo **Szlávik István** estas hungara dekoraciisto. Lia edzino estas Györgyi Szakács.

István Szlávik http://www.imdb.com/name/nm0844168/ naskiĝis la  en Budapeŝto.

## Biografio 
István Szlávik frekventis gimnazion en sia naskiĝurbo, poste li akiris diplomon en teatra altlernejo en 1976 en Leningrado. Dum la studentaj jaroj ekde 1974 li planis en Nacia Teatro (Budapeŝto). En 1977 li aliĝis al trupo de Teatro de Kecskemét. Inter 1979 kaj 1981 li apartenis al Teatro Szigligeti (Szolnok), poste al Nacia Teatro (Miskolc). Plej longe li estis dekoraciisto en Teatro József Attila (1983–1992). Ekde 2000 li laboras en Teatro Magyar. Li ricevis premiojn inter 1983-2008.

## Elektitaj teatraj dekoraciaj laboroj 
* William Shakespeare:
** Reĝo Lear (1982)
** Rikardo la 3-a (1983)
** La komedio de eraroj (1998)
* Henrik Ibsen: Peer Gynt (1983)
* Anton Ĉeĥov: Tri fratinoj (1985)
* Molière: Georgo Dandin (2002)

## Elektitaj filmaj dekoraciaj laboroj 
* *Linda* (televizia serio, 1984)
* *Családi nyár* (1995)
* *Eszter hagyatéka* (2008)

## Fontoj 
* hungarlingva biografio
* hungarlingva biografio kun foto
* http://port.hu/adatlap/szemely/szlavik-istvan/person-22922
* datenoj kun foto

Kategorio:Hungaraj dekoraciistoj
Kategorio:Budapeŝtanoj
Ildikó

**Ildikó** estas hungara virina persona nomo. Supozeble ĝi devenis el la germana *Krimhilda*. La plej fama Ildikó estis edzino de Atilo la Huno. La nomo disvastiĝis ĉefe en Hungario depost la malfrua 19-a jarcento. En la jaro de 1967 Ildikó estis la 3-a plej ofta nomo inter la hungaroj.
eta|Pentraĵo pri Ildico post morto de Atilo la Huno

## Parencaj nomoj aŭ nomvariantoj 
* *Hilde* (germane)
* latina transskribo estas *Ildico*

## Nomtagoj 
* **10-a de marto**
* 30-a de aprilo
* 17-a de septembro
* 21-a de septembro
* 23-a de septembro
* 17-a de novembro

## Famaj Ildikó (elekto) 
* Ildikó Bánsági, aktoro
* Ildikó Enyedi, reĝisoro
* Ildikó Hámori, aktoro
* Ildikó Hűvösvölgyi, aktoro
* Ildikó Kaszás, baletisto
* Ildikó Keresztes, kantisto
* Ildikó Kishonti, aktoro
* Ildikó Komlósi, operkantisto
* Ildikó Laczó, operkantisto
* Ildikó Lőkös, dramaturgo
* Ildikó Pécsi, aktoro
* Ildikó Piros, aktoro
* Ildikó Pongor, baletisto
* Ildikó Seres, operkantisto

## Famaj Hilde 
* Linhart Hilde Scholze, germana redaktoro
* Hilde Wall, germana aktoro

## Fontoj 
* http://www.nevenapja.hu/nevnapok/ildiko_nevnap.html
* http://www.nevnapok.ro/n%C3%A9vnap/Ildik%C3%B3

Kategorio:Virinaj personaj nomoj